cyanic-selkie/wikianc huggingface dataset:
Musiekteater
Tendense
Verskeie musiekblyspele het teruggekeer na die skouspelagtige formaat wat suksesvol in die 1980's was, van opvoerings wat gewild was regdeur teater geskiedenis. Voorbeelde van verwerkings sluit in: Lord of the Rings (2007),Gone with the Wind (2008) en Spider-Man: Turn Off the Dark (2011). Hierdie musiekblyspele het liedjieskrywers gehad met min teater ondervinding en die duur produksies het oor die algemeen geld verloor. Aan die ander kant is produksies soos The Drowsy Chaperone, Avenue Q, The 25th Annual Putnam County Spelling Bee, Xanadu en Fun Home produksies wat op 'n kleiner skaal aangebied is, met 'n korter vertoningsperiode en groter finansiële sukses.
Prinses Madeleine, Hertogin van Hälsingland en Gästrikland
Opvoeding
Vanaf 1985 tot 1989 het Madeleine haar opleiding aan die Västerled Parish Pre-School begin. In die herfs van 1989 is sy na Smedslättsskolan in Bromma om op juniorvlak onderrig te ontvang. Vir die intermediêre vlak het sy na Carlssons Skool in Stockholm gegaan, en daarna na Enskilda Gymnasiet in Stockholm, wat sy op seniorvlak bygewoon het. Sy het haar hoërskoolloopbaan by Enskilda voltooi, waar sy in 2001 gematrikuleer het. Gedurende die herfs van 2001 het sy in Londen gewoon, waar sy Engels studeer het. In 2002 het sy 'n basiese module in Inleiding tot Sweedse Reg geneem en vir die Europese rekenaarbestuurslisensie gestudeer. In Januarie 2003 het sy by die Stockholm Universiteit ingeskryf om in kunsgeskiedenis te studeer. In 2004 het sy 'n kursus in etnologie aan dieselfde universiteit begin. Sy praat vlot Engels, Duits en Sweeds, en ook 'n bietjie Frans. Sy het 23 Januarie 2006 gegradueer met 'n Baccalaureus artium in kunsgeskiedenis, etnologie en moderne geskiedenis.
Musiekteater
Tendense
In 2013 het die tydskrif Time berig dat nie-Broadway produksies uitstekende vertonings lewer, met verwysing na vertonings soos Natasha, Pierre & The Great Comet of 1812 (2012) en Here Lies Love (2013). Die vertonings het 'n gesamentlike rekord opgestel en elk het 11 nominasies ontvang vir die Lucille Lortel Toekennings,
Prinses Madeleine, Hertogin van Hälsingland en Gästrikland
Ampsfunksies
Madeleine onderneem verskeie verbintenisse namens haar pa en die mense van Swede. Sy neem deel aan die vieringe van Swede se nasionale dag, die Nobelfeeste, etes en staatsbesoeke saam met ander lede van die koninklike familie. Sy het Swede verteenwoordig by die opening van die New Sweden Gallery op 5 Junie 2011, by die American Swedish Historical Museum in Philadelphia, Pennsilvanië, wat 'n geanimeerde kaart van die New Sweden-nedersetting deur Sean Moir bevat.
Musiekteater
Tendense
In 2013 was Cyndi Lauper die eerste vroulike komponis om 'n Tony-toekenning te wen vir die komponering van die musiek en die lirieke vir Kinky Boots. In 2015 het Lisa Kron en Jeanine Tesori die Tony-toekenning gewen vir Beste Oorspronklike Vertelling en Beste Boek vir Fun Home, alhoewel werk wat deur manlike liedjieskrywers geskryf word steeds meer gereeld vervaardig word.
Prinses Madeleine, Hertogin van Hälsingland en Gästrikland
Ontspanningsaktiwiteite
Madeleine is 'n entoesiastiese ruiter. Sy het perde besit (wat by die Royal Stables op stal was) en het aan skouspring deelgeneem onder die naam "Anna Svensson". Sy hou ook van ski, en stel belang in teater, dans en kuns. Ter erkenning van haar meerderjarigheid in 2001, is 'n beursfonds in haar naam geskep deur die provinsie Gävleborg, wat uit haar hertogdomme Hälsingland en Gästrikland bestaan. Dit ondersteun en moedig jongmense aan wat by perdry betrokke is.
Musiekteater
Jukebox musiekblyspele
Nog 'n tendens wat posgevat het, was om 'n minimalistiese storie saam te stel en liedjies te gebruik wat reeds treffers is. Na die sukses van Buddy - The Buddy Holly Story, het nog produksies gevolg: Movin' Out (2002, gebasseer op die wysies van Billy Joel), Jersey Boys (2006, gebasseer op The Four Seasons), Rock of Ages (2009, gebasseer op treffers van die 1980's). Hierdie styl word na verwys as "Jukebox musiekblyspele". Soortgelyke produksies, maar meer storiegedrewe, is gebasseer op die musiekgroep ABBA in die produksie Mamma Mia! (1999), Our House (2002, gebasseer op die liedjies van Madness) en We Will Rock You (2002, gebasseer op die liedjies van Queen).
Prinses Madeleine, Hertogin van Hälsingland en Gästrikland
Huwelik en kinders
Op 25 Oktober 2012 het die Sweedse Koninklike Hof Prinses Madeleine se verlowing met die Brits-gebore Amerikaanse finansier Christopher O'Neill aangekondig. Op 23 Desember 2012 is aangekondig dat die troue op 8 Junie 2013 by die Koninklike Paleis-kapel in Stockholm sou plaasvind. O'Neill het verkies om titelloos te bly: 'n lid van die Sweedse koninklike familie moet Sweedse burgerskap hê, wat O'Neill geweier het.
Musiekteater
Film-en Televisie-musiekblyspele
Lewendige aksiebelaaide musiekblyspele het byna uitgesterf in die 1980's en vroeë 1990's, met uitsonderings van Victor/Victoria, Little Shop of Horrors en die 1996 film van Evita. In die nuwe eeu het Baz Luhrmann begin met 'n herlewing van film musiek met die produksie Moulin Rouge! (2001). Dit was gevolg deur Chicago (2002); Phantom of the Opera (2004); Rent (2005); Dreamgirls (2006); Hairspray (2007); Enchanted (200); Sweeney Todd (2007); Mamma Mia! (2008); Nine (2009); Les Misérables (2012); Pitch Perfect (2012); Into the Woods (2014); The Last Five Years (2014) en La La Land (2016). Dr. Seuss se How the Grinch Stole Christmas! (2000) en The Cat in the Hat (2003), het kinderboeke in lewendige musikale films verander. Na Disney en ander produksiehuise se suksesse met musikale films sedert The Little Mermaid (1989), was daar 'n lang stilte sonder geanimeerde musikale films. Die genre het 'n terugkeer gemaak in die eerste dekade van die 21ste eeu gemaak met Tangled (2010), Rio (2011) en Frozen (2013). In Asië en Indië word daar ook voortdurend Bollywood-films vervaardig en in Japan Anime en Manga-musikale films.
Prinses Madeleine, Hertogin van Hälsingland en Gästrikland
Huwelik en kinders
Die egpaar het drie kinders:
Musiekteater
Film-en Televisie-musiekblyspele
In 2013 het NBC met 'n reeks lewendige televisie-uitsendings begin van The Sound of Music! Hoewel die produksie gemengde kritiek ontvang het, was dit steeds 'n sukses. Verdere uitsendings het ook Peter Pan Live! (NBC 2014), ''The Wiz Live! (NBC 2015), 'n Verenigde Koninkryk uitsending, The Sound of Music Live (ITV 2015) Grease: Live (Fox 2016), A Christmas Story Live! (Fox, 2017), en Rent: Live'' (Fox 2019) ingesluit.
Sommige televisieprogramme het ook seker episodes in 'n musiekblyspel omskep. Voorbeelde hiervan is: Ally McBeal, Xena: Warrior Princess ("The Bitter Suite" en "Lyre, Lyre, Heart's On Fire"), Psych ("Psych: The Musical"), Buffy the Vampire Slayer ("Once More, with Feeling), That's So Raven, Daria, Dexter's Laboratory, The Powerpuff Girls, The Flash, Once Upon a Time, Oz, Scrubs (een van die episodes is geskryf deur die skeppers van Avenue Q), Batman: The Brave and the Bold ("Mayhem of the Music Meister") en That '70s Show (die 100ste episode, "That '70s Musical"). Ander programme het tonele ingesluit waar karakters eweskielik begin dans en sing in 'n musiekblyspel styl, soos in verskeie episodes van The Simpsons, 30 Rock, Hannah Montana, South Park, Bob's Burgers en Family Guy. Die televisiereekse, Cop Rock, Flight of the Conchords, Glee, Smash en Crazy Ex-Girlfriend het heelwat meer gebruik gemaak van die musikale formaat in hul episodes.
Daar is ook musiekblyspele gemaak vir die internet, onder andere Dr. Horrible's Sing-Along Blog, wat handel oor skurk, gespeel deur Neil Patrick Harris en is geskryf tydens WGA skrywerstaking. Sedert 2006, het realiteitstelevisie programme begin om musiekblyspele se herlewings te bemark, deur talentkompetisies te hou. Voorbeelde hiervan is How Do You Solve a Problem like Maria?, Grease: You're the One That I Want!, Any Dream Will Do, Legally Blonde: The Musical - The Search for Elle Woods, I'd Do Anything en Over the Rainbow.
Internasionale musiekblyspele
Die Verenigde State van Amerika en Brittanje was die mees aktiewe boek musiekblyspele sedert die 19de eeu tot en met 'n groot deel van die 20ste eeu (hoewel Europa verskeie vorme van ligte opera en operette vervaardig het, byvoorbeeld die Spaanse Zarzuela, gedurende daardie periode en vroeër). Ligter musiekblyspele het egter meer aktief begin raak in ander lander in die afgelope dekades.
Musiekblyspele van ander Engelssprekende lande (veral Australië en Kanada) is gewoonlik ook plaaslik suksesvol en bereik soms wel Broadway of die West End (byvoorbeeld: The Boy from Oz en The Drowsy Chaperone). Suid-Afrika het 'n aktiewe musiekteateromgewing, met musiekblyspele soos African Footprint en Umoja en boekmusiekblyspele soos Kat and the Kings en Sarafina!, wat internasionaal getoer het. Plaaslike musiekblyspele soos Vere, Love, Green Onions, Over the Rainbow: the all-new all-gay...extravaganza, Bangbroek Mountain en In Briefs - a queer little Musical, is almal suksesvol vervaardig.
Suksesvolle musiekblyspele van Europa sluit produksies in van verskeie lande, onder andere: Duitsland (Elixier en Ludwig II), Oostenryk (Tanz der Vampire, Elisabeth, Mozart! en Rebecca), die Tsjeggiese Republiek (Dracula), Frankryk (Notre-Dame de Paris, Les Misérables, Roméo et Juliette en Mozart, l'opéra rock) en Spanje (Hoy nie my puedo levantar en The Musical Sancho Panza).
Die gewilde Sailor Moon reeks het 29 Sailor Moon musiekblyspele vervaardig, wat strek oor 13 jaar. Aan die begin van 1914, is 'n reeks gewilde musiekblyspele opgevoer met slegs vroulike akteurs, Takarazuka Revue, want tans vyf geselskappe het. In Asië het die Indiese Bollywood musiekblyspele, meestal in die vorm van rolprente, groot sukses behaal.
Aan die begin van 2002 is Les Misérables en verskeie ander Westerse musiekblyspele ingevoer na China en opgevoer in Engels. Pogings om Westerse musiekblyspele te lokaliseer in China het reeds in 2008 begin toe Fame in Mandaryn herskryf is met 'n groep Chinese akteurs van die Central Academy of Drama in Beijing. Sedertien is ander Westerse produksies ook oorgebring na China en oorvertaal in Mandaryn. Die eerste Chinese produksie in 'n Westerse styl was The Gold Sand in 2005. Daarbenewens het Li Dún, 'n bekende Chinese vervaardiger, Butterflies vervaardig, gebaseer op 'n klassieke Chinese liefdestragedie in 2007, asook Love u Teresa in 2011.
Amateur- en skoolproduksies
Musiekblyspele word dikwels opgevoer deur amateurs en skoolgroepe in kerke, skole en ander ruimtes. Hoewel amateur teater al vir eeue bestaan, het Francois Cellier en Cunningham Bridgeman gemeen dat amateur akteurs met minagting hanteer word deur professionele persone in die vermaaklikheidsbedryf. Na die vorming van die amateur Gilbert en Sullivan- maatskappye wat gelisensieerde optredes begin opvoer het by die Savoy operas, het professionele teater dit begin raaksien en erken dat almal 'n bydrae tot kultuur en musiek maak. Hulle word nou aanvaar as nuttige opleidingskole vir die professionele verhoë. Die National Operatic and Dramatic Association is in die Verenigde Koninkryk gestig in 1899. In 1914 is gerapporteer dat bykans 200 amateurdramastigtings werke van Gilbert en Sullivan vervaardig het in Brittanje daardie jaar.
Net so is meer as 100 gemeenskapsteaters gestig in die VSA in die vroeë 20ste eeu. Hierdie getal het gegroei tot 'n geskatte 18 000 in die VSA. Die Educational Theatre Association in die VSA het byna 5 000 skole as lede.
Relevansie
Die Broadway-Liga het aangekondig dat in die 2007-08 seisoen, 12,27 miljoen kaartjies gekoop is vir Broadwayvertonings vir 'n bruto bedrag van 'n miljard dollar. Die liga het verder ook rapporteer dat tydens die 2006-07 seisoen ongeveer 65% van die Broadway kaartjies deur toeriste gekoop is en dat buitelandse toeriste 16% van die bywonings was.
Die Society of London Theatre het berig dat 2007 se teaterbywoning 'n rekordgetal was. Die totale bywonings in die groot kommersiële teaters in Sentraal-Londen was 13,6 miljoen en die totale kaartjie inkomste was £469,7 miljoen. Stephen Sondheim se kommentaar oor die relatiewe aktiewe jare:
Jy kry twee soorte vertonings op Broadway - herlewings en dieselfde soort musiekblyspele oor en oor, almal is skouspelagtig. Jy kry jou kaartjies vir The Lion King 'n jaar vooruit, en uiteindelik dra 'n gesin dit aan hulle kinders oor dat dit is wat teater is: 'n skouspelagtige musiekblyspel wat jy een keer 'n jaar sien, 'n verhoog, 'n weergawe van 'n film. Dit het niks met teater te doen nie. Dit is om te kan sien wat bekend aan jou is...Ek dink nie die teater sal uitsterf nie, maar dit sal nooit weer wees wat dit was nie...dit is 'n toeriste-aantreklikheid.
Die teaterhistorikus John Kenrick het weer 'n ander mening oor die afgelope dekades se materiaal wat opgelewer is:
Is die musiekblyspel dood? ...Beslis nie! Verander dit? Altyd! Die musiekblyspel is onderworpe aan verandering sedert Offenbach sy eerste verwerking in die 1850's geskryf het. En verandering is die mees duidelike teken dat die musiekblyspel steeds 'n lewendige, groeiende genre is. Sal ons ooit terugkeer na die sogenaamde Goue Era, met musiekblyspele as die populêre kultuur? Waarskynlik nie. Voorkeur het fundamentele verandering ondergaan en die kommersiële kuns kan slegs vloei waar die betalende publiek dit moontlik maak.
Harry Wüstenhagen
Harry Wüstenhagen (11 Januarie 1928 – 11 Desember 1999) was 'n Duitse akteur. Hy was bekend vir sy rolle in die rolprente Der grüne Bogenschütze (1961) en The Black Abbot (1963).
Shanyn Leigh
Shanyn Leigh is 'n Amerikaanse aktrise en vervaardiger. Sy is bekend vir haar rolle in die rolprente Go Go Tales (2007), Public Enemies (2009), 4:44 Last Day on Earth (2011), en Welcome to New York (2014).
Kalaharirooivingers
Die Kalaharirooivingers (Xylopia odoratissima) is 'n boom wat inheems is aan Angola, Botswana, Namibië, Zambië en Zimbabwe.
Die boom se FSA-nommer is 110.
Sophie Thatcher
Sophie Thatcher is 'n Amerikaanse aktrise. Sy is bekend vir haar rolle in die rolprent Prospect (2018) en in die televisiereekse Chicago Med (2015) en The Exorcist (2016).
Nell Tiger Free
Nell Tiger Free (gebore 1 Oktober 1999) is 'n Engelse aktrise. Sy is bekend vir haar rolle in die rolprent Broken (2012) en in die televisiereekse Game of Thrones (2011) en Endeavour (2012).
Haliclona scotti
Haliclona scotti is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1907 deur Kirkpatrick.
Ginkgo
Die ginkgo (Ginkgo biloba) is die enigste oorblywende oertydse boom uit die klas Ginkgoinae. Tydens die Mesosoïkum en die Tersiêr het bome van die klas oor die hele wêreld voorgekom. Vandag word dit egter net in Oos-Asië aangetref. Kenmerkend vir die boom is sy uitgespreide takke met waaiervormige blare. Die boom is tweehuisig, dit wil se manlike en vroulike blomme word op verskillende bome gedra. Die vroulike boom dra groen sade wat 'n eetbare neut bevat. Die ginkgo is 'n naaksadige plant.
Algemene kenmerke
Die ginkgo is die enigste lewende oorblyfsel van 'n oorspronklik veel groter klas bome uit die oertyd. Die klas, die Ginkgoinae, het in die Mesosoïkum en die Tersiêr oor die hele wêreld voorgekom, maar word vandag net in 'n gebied van 26 vierkante kilometer in Suidoos-China, met sy warm en klam klimaat, natuurlik aangetref. Pogings om die boom vir bosbou-doeleindes in Suid-Afrika aan te plant, het misluk. Die boom word egter suksesvol in Wes-Europa gekweek. Die ginkgo is 'n redelik groot, bladwisselende, keëldraende boom. Hy is eenslagtig.
Die waaiervormige blare word in 'n spiraal om die sytakke gedra en hang in trosse aan die punte van die lote. Die blare kan tot 7 cm lank word. Aan die bopunt het die blare 'n vlak keep, wat die indruk skep dat dit uit twee aparte blare bestaan. Radiale are vertak van die basis af. Die blaar is deur die Duitse digter Goethe as simbool van vriendskap bestempel omdat ’n mens nie weet of dit een blaar is wat in twee verdeel is of twee blare wat verenig is nie. Die manlike boom dra slegs manlike blomme en die vroulike boom slegs vroulike blomme. Die vroulike blom het 'n lang stingel met twee saadbeginsels op 'n verdikking aan die eindpunt. Die steel bestaan uit twee are wat lyk of dit van twee vergroeide blare gevorm is.
Die saadbeginsel het aan die punt 'n (saad-) poortjie (mikropilum) waarop 'n slymdruppel gevorm word. Die manlike stuifmeel word hiermee opgevang. Die buitenste weefsellaag van die saadbeginsel is die integument (saadmantel), waarin die nusellusweefsel is. Die embriosak word hierin gevorm. Die manlike blom bestaan uit ’n groot aantal meeldrade wat op ’n lang as gegroepeer is. Elke meeldraad het twee stuifmeelsakkies waarin stuifmeel gevorm word. Bevrugting vind deur windbestuiwing plaas. Die stuifmeelkorrels dring die saadbeginsel van die vroulike blom deur die poortjie binne.
Bevrugting
In die embriosak van die vroulike blom ontwikkel die haploïede protallus met twee argegonia, waarin die eierselle lê. Aan die bopunt van die nusellusweefsel word 'n poortjiekamer gevorm en bo die argegonia 'n argegoniumkamer. Die stuifmeelkorrel beland in die poortjiekamer, waar dit ontkiem en 'n buiskern en twee spermatosoë met 'n ring trilhare vorm. Die buiskern vorm suigorgane in die nusellusweefsel, waarmee die stuifmeelkorrel hom voed.
Parallel hiermee word 'n mikroskopies dun buisie gevorm wat deur die nusellusweefsel na die eierselle groei. Hier word die spermatosoë vrygestel en vind bevrugting plaas. Die kiemplant ontwikkel uit die versmeltingsproduk (sigoot). Voeding vir die kiemplant word deur die haploïede protallusweefsel verskaf. Die nusellusweefsel vorm drie lae om die kiem – 'n buitenste vlesige laag, 'n harde laag binne-in en ’n derde vlesige laag om die kiem. Die neut binne die ryp saad kan gerooster en geëet word. Die buitenste laag is egter papperig en het ’n onaangename reuk.
Leonardo Balada
Leonardo Balada Ibáñez (gebore op 22 September 1933, in Barcelona, Katalonië, Spanje) is 'n Spaans-Amerikaanse klassieke komponis wat bekend is om sy operas en orkeswerke. Nadat hy klavier by die Conservatori Superior de Música del Liceu in Barcelona bestudeer het, het Balada in 1965 na die VSA geemigreer ten einde by die New York Kollege van Musiek te studeer by wyse van 'n beurs. Hy het egter die instansie gelos vir die Juilliard School in New York, waarvan af hy in 1960 gegradueer het. Hy het komposisie saam met Vincent Persichetti, Alexandre Tansman en Aaron Copland gestudeer, en dirigentstudies saam met Igor Markewitsj. In 1981 het hy 'n genaturaliseerde burger van die Verenigde State geword. Sedert 1970 gee hy onderrig by die Carnegie Mellon Universiteit in Pittsburgh, Pennsylvanië.
Musiek
Balada se werke van die vroeë 1960s vertoon sommige van die karakteristieke van Neo-Klassisisme, maar hy was egter op die lange duur ontevrede met die tegniek, en in 1966 het hy begin beweeg na 'n styl met meer avant-garde karakteristieke, en het hy werke soos  Guernica gekomponeer. Balada het egter in 1975 weer 'n benodigdheid aangevoel vir verandering, en sy werk word van hierdie stadium af gekarakteriseer deur die kombinasie van volksdans ritmes met die avant-garde tegnieke van die vorige periode. Balada se musiek uit sy volwasse periode vertoon 'n kombinasie van die tonaliteit van volksmusiek met atonaliteit. Komposisies wat verteenwoordigend is van hierdie periode sluit Homage to Sarasate en Homage to Casals, in. Balada se musiek het nieteenstaande sy stilistiese fases uitgebreide ritmiese variasie en unieke orkestrasie vertoon, dikwels "in diens" van 'n aangrypende atmosfeer.
Sommige van Balada se werke is al opgeneem deur die Naxos Plate-etiket.
Haliclona scyphonoides
Haliclona scyphonoides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1884 deur sensu Ridley.
Haliclona schmidtii
Haliclona schmidtii is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Naaldblaartolbos
Die naaldblaartolbos (Leucadendron nobile) is 'n blomdraende struik wat tot die genus Leucadendron behoort en deel van die fynbos-bioom vorm. Die plant is endemies aan die Oos-Kaap, waar dit op die Kouga-, Baviaanskloof- en Willowmoreberge voorkom. Die struik word 4 m hoog en dra in Desember blomme.
Manhattan
Manhattan is die stadsdeel (Engels: borough) in New York met die hoogste bevolkingskonsentrasie en met 'n sterk handelsontwikkeling. Dit het 'n geskatte bevolking (2013) van 1 626 159 en 'n oppervlakte van 87,5 km². Dit grens aan The Bronx in die noorde en die East River skei dit van Brooklyn. Broadway is ook in Manhattan.
Naam
Daar is verskeie verduidelikings vir die naam Manhattan. Daar word soms beweer dat Manhattan vernoem is na die Manna-Hatta Indiane wat na bewering op die eiland gewoon het. Daar word ook gesê dat Mannahatta in die dialek van die Lenape-Indiane "Eiland met die heuwels" of "Eiland met (die) baie heuwels" sou beteken het. Volgens 'n ander tradisie het Manhattan afgestam van die Mohican Indiese woord Manna-ha-ta, wat "Plek van dronkenskap" beteken. In 1609 het Henry Hudson, as Engelse navigator en ontdekkingsreisiger in diens van die VOC, 'n aantal Indiese opperhoofde na sy skeepskajuit genooi en hulle dronk gemaak. Later het indiese stamme die gebied "Manahachtanienk" begin noem, of "die eiland waar ons eens dronk geword het".
Geskiedenis
In 1626 het Peter Minuit Manhattan van die Lenape Indiane vir die Republiek van die Verenigde Nederlande gekoop.
In September 1776, kort na die begin van die Amerikaanse Rebellie, het Britse soldate Manhattan beset, wat hulle regdeur die oorlog gehou het.
Manhattan se swart bevolking is swaar getref deur die diensplig-onluste van 1863, toe Ierse immigrante dit as 'n bron van oorlog beskou het. Selfs 'n weeshuis vir swart kinders is vernietig. Van die swart bevolking vlug na Brooklyn.
Haliclona semifibrosa
Haliclona semifibrosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1916 deur Dendy.
The Bronx
The Bronx is die mees noordelike stadsdeel (Engels: borough) en een van vyf munisipaliteite van New York. Dit het 'n geskatte bevolking van 1 455 720 in 2016 gehad en 'n oppervlakte van 150 km². Dit grens aan Manhattan in die suide. Die stadsteel is na Jonas Bronck genoem.
The Bronx word deur die Bronxrivier verdeel in ’n heuwelagtige deel in die weste en ’n platter oostelike deel. Oos en wes se straatname word verdeel deur Jeromelaan – ’n uitbreiding van Manhattan se Fifth Avenue. The West Bronx is in 1847 by New York ingelyf en die dele oos van die Bronxrivier in 1895. Die Bronxdistrik is in 1914 van die distrik New York geskei.
Sowat ’n kwart van die Bronx-gebied is oop ruimtes, insluitende die Woodlawn-begraafplaas, Van Cortlandt-park, Pelham Bay-park, die New Yorkse Botaniese Tuin en die Bronx-dieretuin in die noorde en middel van die munisipaliteit. Hierdie oop gebiede kom voor op grondgebied wat laat in die 19de eeu met opset uitgehou is terwyl stedelike uitbreiding van Manhattan af noord- en ooswaarts voortgeduur het.
The Bronx is ook waar die Yankee-stadion (waar die New York Yankies bofbal speel) geleë is. Die persepsie bestaan dat dit ’n arm deel van die stad is waar misdaad hoogty vier, maar dis nie in die hele Bronx die geval nie.
Bahni Turpin
Bahni Turpin (gebore 1962) is 'n Amerikaanse aktrise. Sy is bekend vir haar rolle in die rolprente Malcolm X (1992) en Crossroads (2002), en in die televisiereekse Without a Trace (2002) en Cold Case (2003).
Chemiese reaktor
Chemiese reaksie ingenieurswese is die tak van chemiese ingenieurswese wat handel oor chemiese reaktore en hul ontwerp, veral deur die toepassing van chemiese kinetika op industriële stelsels.
Oorsig
Die mees algemene chemiese reaktore is vatreaktore (waar die reagense meng in die hele volume) en pype of buise (vir gelaagde vloei reaktore en propvloei reaktore).
Beide soorte kan gebruik word as kontinue reaktore of enkelladingsreaktore, en kan een of meer vastestowwe insluit (reagense, katalisatore, of inerte materiaal), maar die reagense en produkte is tipies vloeistowwe of gasse. Reaktore in kontinue prosesse word tipies by 'n bestendige toestand bedryf, terwyl enkelladingsreaktore noodwendig in 'n onbestendige toestand bedryf word. Wanneer 'n reaktor in bedryf gebring word, hetsy vir die eerste keer of na 'n prosesonderbreking, is dit in 'n onbestendige toestand, en die sleutel prosesveranderlikes verander oor tyd.
Daar is drie geïdealiseerde modelle wat gebruik word om die belangrikste prosesveranderlikes van verskillende chemiese reaktore te beraam: Baie werklike reaktore kan gemodelleer word as 'n kombinasie van hierdie basiese tipes. Sleutel prosesveranderlikes sluit in: 'n Buisreaktor kan dikwels 'n gepakte bed insluit. In hierdie geval is die buis gevul met korrels, gewoonlik 'n vaste katalisator. Die reagense, in die vloeistof of gas fase, word deur die katalisatorbed gepomp. 'n Chemiese reaksie kan ook in 'n sweefbed plaasvind.
Chemiese reaksies wat in 'n reaktor plaasvind kan eksotermies wees, as hulle hitte afgee, of endotermies, as hulle hitte absorbeer. 'n Vatreaktor kan 'n dubbelwand hê vir verkoeling of verhitting, of buise kan rondom die buitekant van sy wand gedraai wees om sy inhoud af te koel of te verhit, terwyl 'n buisreaktor ontwerp kan word soos 'n hitteruiler as die reaksie sterk eksotermies is, of soos 'n vlamkas as die reaksie sterk endotermies is.
Enkelladingsreaktor
Die eenvoudigste reaktortipe is 'n enkelladingsreaktor. Die materiaal word op een slag ingelaai, en die reaksie verloop oor 'n gegewe tyd. 'n Enkelladingsreaktor bereik teoreties nie 'n bestendige toestand nie, omdat die reaksiesnelheid afneem soos die reagense opgebruik word, en beheer van die temperatuur, druk en volume is dikwels nodig. Baie enkelladingsreaktore het dus poorte vir sensors en materiaalinset en -uitset. Enkelladingsreaktore word tipies gebruik in kleinskaalproduksie en reaksies met biologiese materiale, soos in bierbrouery, pulpverwerking, en die produksie van ensieme.
Kontinue mengvatreaktor (KMR)
In 'n KMR word een of meer vloeistofreagense ingepomp in 'n vatreaktor wat tipies met 'n stuwer geroer word om behoorlike vermenging van die reagense te verseker, terwyl die reaktor uitvloeisel verwyder word. Die ruimtetyd word vekry deur om die volume van die tenk deur die gemiddelde volumetriese vloeitempo te deel, dit is die tyd wat nodig is om een reaktorvolume van die vloeistof te prosesseer. Die gebruik van chemiese kinetika maak dit moontlik om die verwagte omskakeling van die reaksie te bereken. 'n Paar belangrike aspekte van die KMR is: Die gedrag van 'n KMR word dikwels gemodelleer deur 'n ideale model, waar perfekte vermenging aanvaar word. Indien die ruimtetyd 5 tot 10 keer die vermengingstyd is, kan hierdie benadering beskou word as geldig vir ingenieursdoeleindes. Die ideale model word dikwels gebruik vir eenvoudige berekeninge en kan gebruik word om navorsingsreaktore te beskryf. In die praktyk kan dit net benader word, veral in groot industriële reaktore, waar die vermengingstyd baie lank kan wees.
'n Lusreaktor is 'n hibriede tipe katalitiese reaktor wat fisies lyk soos 'n buisreaktor, maar werk soos 'n KMR. Die reaksiemengsel word gesirkuleer in 'n buislus, wat omring word deur 'n medium vir verkoeling of verhitting, en daar is 'n deurlopende vloei van toevoermateriaal in en produk uit.
Die molbalans vir 'n KMR is
met F die molêre vloeitempo van komponent i. Die voetskrif 0 dui die inlaattempo aan, r is die reaksietempo en Vdie reaktorvolume. Omdat die omskakeling gedefinieer word as, met X die omskakeling, kan die molbalans ook geskryf word as
met C_pdie hittekapasiteit, T die reaksiemengsel se temperatuur, die entalpie van reaksie, \Delta Cp die verandering van hittekapisiteite, T_{verw} die verwysingstemperatuur, U die hitte-oordragkoeffisiënt van die hitteruiler se vloeier, A die hitteruiler se oordragoppervlakte, en T_u die hittevloeier se temperatuur. Herroep dat en. Dan is die energiebalans vir hitteruiling en wat wissel
of
en as
As en daar vind geen hitteruiling plaas nie is die energiebalans baie eenvoudig
Die massabalans en die energiebalans word gelyktydig opgelos om die reaktorvolume, reaksietemperatuur of reaksie-omskakeling te bereken vir 'n gegewe stel insette. Reagens A is gewoonlik die beperkende reagens.
Propvloeireaktor (PVR)
In propvloeireaktore, of deurlopende buisreaktore,  word een of meer vloeibare reagense deur 'n pyp of buis gepomp. Die chemiese reaksie verloop soos die reagense deur die reaktor beweeg. In hierdie tipe reaktor, skep die veranderende reaksiesnelheid 'n gradiënt met betrekking tot die afstand wat afgelê is; by die inlaat is die koers is baie hoog, maar soos die konsentrasies van die reagense afneem en die konsentrasies van die produkte verhoog, verlaag die reaksietempo. 'n paar belangrike aspekte van die PVR is: Vir die meeste chemiese reaksies van industriële belang, is dit onmoontlik om die reaksie tot by 100 % omskakeling deur te voer nie. Die tempo van die reaksie neem af soos die reagense verbruik word, tot die punt waar die stelsel dinamiese ewewig bereik (geen netto reaksie). Die ewewigpunt vir die meeste stelsels gee 'n onvolledige reaksie. Om hierdie rede word 'n skeidingsproses, soos distillasie, dikwels na 'n chemiese reaksie uitgevoer om enige oorblywende reagense of byprodukte van die gewenste produk te skei. Hierdie reagense kan soms hergebruik word in die proses, soos byvoorbeeld in die Haber-proses. In sommige gevalle sou baie groot reaktore nodig wees om ewewig te benader, en chemiese ingenieurs kan kies om die gedeeltelik gereageerde mengsel te skei, en die oorblywende reagense te herwin.
Onder gelaagde vloeitoestande is die aanname van propvloei hoogs onakkuraat, aangesien die vloeistof in die middel van die buis baie vinniger beweeg as die vloeistof by die wand. Die deurlopende ossillasie keerplaatreaktor bereik deeglike vermenging deur die kombinasie van vloeistofossillasie en keerplate, sodat propvloei benader word onder toestande wat andersins tot laminêre vloei sou lei.
Dit is altyd belangrik om met behulp van 'n Levenspielgrafiek te evalueer of die PVR meer doeltreffend is as die KMR. Dikwels is dit die geval dat 'n kombinasie van KMRe en PVRe die optimale opset gee.
Die molbalans vir 'n PVR is
Vir 'n reaktor met veelvoudige reaksies, hitteruiling en 'n wisselende is die energiebalans
of
met W die katalisatormassa, r die totale hoeveelheid reaksies en k die hoeveelheid komponente. vir 'n buisreaktor. Let op die \rho_B term by die verkoeling in die massabasis vergelyking. Indien   vereenvoudig die energiebalans na
en in die geval waar daar geen hitteruiling plaas vind nie, en is die energiebalans bloot
Soms is die hitteruiler se vloeiertemperatuur, T_u nie konstant nie, weens die vloeier se vloeitempo,\dot{m_c}, wat nie groot genoeg is nie. Dan is
vir 'n teenstroom opset, en
vir 'n saamstroom opset.
Semi-enkelladingsreaktor
'n Semi-enkelladingsreaktor word bedryf met deurlopende sowel as enkelladingsinsette en -uitsette. 'n Fermenteervat, byvoorbeeld, word gelaai met 'n medium en mikroorganismes wat voortdurend koolstofdioksied produseer wat verwyder moet word. Ook wanneer 'n gas met 'n vloeistof moet reageer is dit gewoonlik moeilik om 'n suiwer enkelladingsreaktor te bedryf, want 'n groot volume van die gas is nodig om te reageer met 'n gelyke massa van die vloeistof. Om hierdie probleem te oorkom, kan 'n deurlopende toevoer van gas deur 'n lading vloeistof geborrel word. Semi-enkelladingsprosesse behels in die algemeen een chemiese reagens wat in die reaktor gelaai word, en 'n tweede stof wat stadig bygevoeg word om te verhoed dat syreaksies plaasvind, of om 'n produk deurlopend te verwyder. Dit bevoordeel die kinetika sowel as die omskakeling van die reaksie.
Katalitiese reaktor
Alhoewel katalitiese reaktore dikwels geïmplementeer word as propvloeireaktore, verg hulle ontleding meer ingewikkelde berekeninge. Die tempo van 'n katalitiese reaksie is eweredig aan die hoeveelheid katalisator wat kontak maak met die reakgense, sowel as die konsentrasie van die reakgense. Met 'n vastestofkatalisator en vloeistofreagense is dit eweredig aan die blootgestelde oppervlakte, doeltreffendheid van die diffusie van die reagense en produkte uit die porieë van die katalisatordeeltjies, en die doeltreffendheid van die vermenging. Perfekte vermenging kan oor die algemeen nie aanvaar word nie. 'n Katalitiese reaksie verloop dikwels oor verskeie stappe met 'n tussenproduk wat chemies gebind is aan die katalisator en aangesien die chemiese binding aan die katalisator ook 'n chemiese reaksie is, kan dit ook 'n invloed op die kinetika hê. Katalitiese reaksies vertoon dikwels sogenaamde vervalsde kinetika, waar die oënskynlike kinetika verskil van die werklike chemiese kinetika as gevolg van fisiese oordragverskynsels.
Die gedrag van die katalisator is ook 'n oorweging. Veral in petrochemiese prosesse wat by hoë temperature uitgevoer word, kan katalisators deur prosesse soos sintering, verkooksing en vergiftiging gedeaktiveer word.
'n Tipiese voorbeeld van 'n katalitiese reaktor is die katalitiese omsetter wat giftige komponente van uitlaatgasse verwerk. Die meeste petrochemiese reaktore is egter ook katalities, en is verantwoordelik vir die produksie van die meeste industriële chemiese stowwe, bv. swaelsuur, ammoniak, BTEX (benseen, tolueen, etielbenseen en xileen) en vloeistofkatalitiese kraking.
Dit gesê is daar min reaktore in die bedryf wat nie 'n katalisator het nie. Die gebruik van 'n katalisator verhoog die winsgewendheid van 'n proses.
Mercedes-Benz W110
Die Mercedes-Benz W110 was in die middel-sestigerjare die intreevlaklyn vir middelgrootte Mercedesmotors. Synde een van Mercedes se reeks Fintail (Duits: Heckflosse)-modelle, was die W110 aanvanklik beskikbaar met 'n 1,9 L M121-petrol of 2,0 L OM621-diesel inlynviersilinder. Dit is in April 1961 as die 190c en 190Dc sedan bekendgestel, wat die W120 180c/180Dc en W121 190b/190Db vervang het.
Die W110-reeks is in Julie 1965 opnuut opgeknap om die 200 en Diesel 200D (modeljaar 1966 vir Noord-Amerika) te word; terselfdertyd het 'n sessilinder 230 (opvolger van die Mercedes 220) deel geword van die W110-reeks. Die produksie het slegs drie jaar geduur, met die W115 220 en 220D wat in 1968 bekendgestel is. Die W110 en die sessilinder W111 was die eerste reeks Mercedesmotors wat omvattende botsingstoetse vir die veiligheid van die insittendes ondergaan het.
Poppy Lee Friar
Poppy Lee Friar (gebore 16 April 1995) is 'n Engelse aktrise. Sy is bekend vir haar rolle in die rolprent My Cousin Rachel (2017) en in die televisiereekse Mr Selfridge (2013), In the Club (2014), en Ackley Bridge (2017).
Alexander Albon
Alexander Albon (gebore 23 Maart 1996) is 'n Brits-Thaise professionele motorrenjaer wat in 2022 vir die Williams Racing-span aan Formule Een Grands Prix deelneem. Hy het voorheen vir die Red Bull-Honda-span deelgeneem.
Persoonlike lewe
Albon is op 23 Maart 1996 in Londen, Engeland gebore. Sy pa, Nigel Albon, is 'n voormalige Britse renjaer wat aan die Britse toermotorkampioenskap en Porsche Carrerabeker deelgeneem het. Sy ma, Kankamol, is 'n burger van Thailand.
Albon het in Bures, Suffolk, saam met 'n jonger broer en drie susters grootgeword, Albon was in die Ipswich-skool voordat hy sy professionele renloopbaan begin het. Albon het dubbele Britse en Thaise nasionaliteit, en neem deel onder die Thaise vlag. Dit is bekend dat Albon Boeddhisme beoefen en is sedert 2019 in 'n verhouding met die Chinese LPGA-gholfspeler Lily He.
Toro Rosso (2019)
Op 26 November 2018 is aangekondig dat Albon van sy Nissan e.dams Formule E-kontrak vrygestel is ná gerugte dat hy vir Scuderia Toro Rosso in Formule Een sou teken. Op dieselfde dag het Toro Rosso aangekondig dat Albon vir 2019 saam met Daniil Kvyat by die span sal aansluit en dus is Albon se verhouding met Red Bull, wat sewe jaar tevore beëindig is, herstel. Hy is die tweede Thaise jaer wat aan Formule Een deelneem en die eerste sedert Prins Bira wat in 1954 deelgeneem het.
Albon het veertiende geëindig in sy debuutren, die 2019 Australiese Grand Prix. Hy het sy eerste punte by die volgende wedren, die Bahreinse Grand Prix, aangeteken, en negende geëindig.
Albon se beste kwalifiserende resultaat met Toro Rosso was by die Britse Grand Prix met 'n negende plek, hoewel hy nie daarin kon slaag om punte in die wedren aan te teken nie. Albon het die Duitse Grand Prix in die sestiende plek weggespring. Hy en Toro Rosso het voordeel getrek uit veranderende weersomstandighede om so hoog as vierde te vorder en uiteindelik sesde te eindig, al was dit agter spanmaat Kvyat wat die span se eerste podiumplek in meer as tien jaar behaal het.
2019
Ná die Hongaarse Grand Prix het Red Bull Racing aangekondig dat Albon vir Pierre Gasly by die span sou vervang vanaf die Belgiese Grand Prix, wie sou terugkeer na Toro Rosso. Oor die middelseisoenverandering het Red Bull gesê: "Die span sal die volgende nege wedrenne gebruik om Alex se prestasie te evalueer om 'n ingeligte besluit te neem oor wie in 2020 saam met Max sal ry."
2020
Albon het in 2020 voortgegaan om vir Red Bull saam met spanmaat Verstappen te jaag. In die slotfase van die Oostenrykse Grand Prix, was Albon in die derde plek na die veiligheidsmotor op nuwe sagte bande, agter die voorste Mercedes-motors op ouer harde bande. Albon het probeer om Lewis Hamilton verby te steek, maar die twee het kontak gemaak en Albon in die gruis ingestuur. Albon het later onttrek met 'n elektriese fout wat enjinverskaffer Honda gesê het agv die botsing was. Hy het onder druk gekom van Racing Point se Sergio Pérez in die laaste rondtes van die Stiermarkse Grand Prix, maar het die vierde plek behou nadat die jaers kontak gemaak het, wat Pérez se voorvleuel beskadig het. Red Bull het opgemerk dat hulle onseker is waarom Albon nie genoeg spoed in die wedloop het nie. Hy het dertiende begin en tot vyfde verbeter by die Hongaarse Grand Prix.
Albon het swaar gebots tydens oefeninge vir die 2020 Britse Grand Prix en het maar twaalfde gekwalifiseer. Hy is in die wedren gestraf omdat hy 'n botsing met Kevin Magnussen veroorsaak het en het teruggeval in die veld voordat hy uiteindelik agtste geëindig het. Hy het vyfde gekwalifiseer vir die 2020 Belgiese Grand Prix maar het sesde geëindig nadat hy in die laaste rondte deur Renault se Esteban Ocon verbygesteek is. Albon het sy eerste Formule Een-podium by die 2020 Toskaanse Grand Prix behaal deur Daniel Ricciardo in die sluitingsrondtes verby te steek, die eerste podium vir 'n Thaise Formule Een-jaer.
2021
Albon is afgegradeer tot die rol van toets- en reserwejaer by Red Bull vir 2021, en sy renplek is deur Sergio Pérez ingeneem. Na sy afgradering het Albon opgemerk dat "dit seer maak", maar bygevoeg dat hy hoop om terug te keer na 'n wedrenplek vir 2022. Nadat hy sy 2021 DTM-veldtog voltooi het, het hy vanaf die 2021 Turkse Grand Prix 'n afrigtingsrol vir die AlphaTauri-jaer Yuki Tsunoda ingeneem.
Williams (2022–)
Albon het in 2022 na Formule Een teruggekeer by Williams, en George Russell vervang as spanmaat van Nicholas Latifi Nadat die aankondiging gemaak is, het Red Bull-spanhoof, Christian Horner, onthul dat Albon "'n skakel na Red Bull behou" en dat die span 'n opsie het om hom vir 2023 te herroep.
Formule 1-uitslae
* Seisoen nog aan die gang † Kon nie die ren voltooi nie, maar is geklassifiseer omrede hy meer as 90% van die wedrenafstand afgelê het.
Martin Wuttke
Martin Wuttke (gebore 8 Februarie 1962) is 'n Duitse akteur en regisseur. Hy is bekend vir sy rolle in die rolprente Inglourious Basterds (2009), Hanna (2011), Cloud Atlas (2012), en Colonia (2015).
Llangefni
Llangefni (wat beteken "kerk aan die rivier Cefni") is die hoofstad van die Anglesey County in Wallis en bevat die hoofkantore van die Isle of Anglesey County Council. Die Verenigde Koninkryk se Sensus 2011 het Llangefni se bevolking as 5 116 mense aangeteken, wat dit die tweede grootste nedersetting in Anglesey maak. Die gemeenskap sluit die dorpie Rhosmeirch in.
Newport, Wallis
Newport is 'n stad en distrik in Wallis, geleë aan die rivier Usk naby sy samevloeiing met die Severn Estuary, 19 km noordoos van Cardiff. Met 'n bevolking van 159 600 tydens die 2021-sensus, is Newport die derde grootste owerheid met stadstatus in Wallis, en algeheel sesde mees bevolkte. Newport het in 1996 'n eenheidsowerheid geword en vorm deel van die Cardiff-Newport metropolitaanse gebied. Newport was die plek van die laaste grootskaalse gewapende opstand in Groot-Brittanje, die Newport-opstand van 1839.
Llangefni
Ligging
Die dorp is naby die middel van Anglesey, en is geleë aan die rivier Cefni, waarna dit vernoem is. Sy besienswaardighede sluit die Oriel Ynys Môn- museum in, wat die geskiedenis van Anglesey uiteensit en versamelings van die skilders Kyffin Williams en Charles Tunnicliffe huisves. In die weste van die dorp is 'n groot sekondêre skool, Ysgol Gyfun Llangefni (Llangefni Comprehensive School), en in die noorde 'n Victoriaanse parochiekerk, St Cyngar's, geleë in 'n beboste ligging langs die rivier genaamd die Dingle. Die dorp is voorheen Llangyngar genoem, Wallies vir "St Cyngar's Church".
Newport, Wallis
Newport is 'n hawe sedert die Middeleeue toe die eerste Newport-kasteel deur die Normandiërs gebou is. Die dorp het die vroeëre Romeinse stad Caerleon ontgroei, onmiddellik stroomop en nou deel van die stad. Newport het sy eerste handves in 1314 gekry. Dit het aansienlik gegroei in die 19de eeu toe sy hawe die fokus geword het van steenkooluitvoer uit die oostelike Suid-Wallis-valleie. Newport was die grootste steenkooluitvoerder in Wallis tot die opkoms van Cardiff in die middel 1800's.
Groot Sinagoge, Johannesburg
Die Groot Sinagoge in Wolmaransstraat, Johannesburg, is beskou as die moedersinagoge van die stad en "die kroonjuweel van Ortodokse Judaïsme in Suid-Afrika". Al die groot Joodse geleenthede in die Goudstad is in sy saal gebou en al die jare was dit die setel van die land se hoofrabbi. Weens die noordwaartse verhuising van die gemeentelede het die sinagoge in 1994 verhuis en is dit vervang deur die Groot-Park-sinagoge in Glenhoveweg, Oaklands, wie se argitektuur gegrond is op dié van die Groot Sinagoge, op sy beurt gegrond op dié van die Hagia Sophia.
Newport, Wallis
In die 20ste eeu het die hawe in belangrikheid afgeneem, maar Newport het 'n belangrike sentrum vir vervaardiging en ingenieurswese gebly. Later word sy ekonomie versterk as deel van die M4-korridor-hoëtegnologiekluster. Dit het in 2002 stadstatus verkry. Newport het die Ryderbeker in 2010 aangebied en was die plek vir die 2014 NAVO-beraad. Dit bevat uitgebreide landelike gebiede rondom die beboude kern. Sy dorpies is van aansienlike argeologiese belang. Newport Cathedral is die katedraal van die Bisdom Monmouth.
Groot Sinagoge, Johannesburg
Die geskiedenis van die Groot Sinagoge strek terug tot die begin van die stad Johannesburg, want op 10 Julie 1887, ’n jaar ná die nedersetting se stigting, is ’n vergadering in B. Wainstein se winkel gehou waar eenparig besluit is die tyd was ryp om die Witwatersrandse Goudveldse Joodse Vereniging te stig. Die vereniging se oorspronklike verantwoordelikhede was onder meer om die Joodse begraafplaas in stand te hou en eredienste te hou vir die Joodse baanbrekers van die Goudstad. Op 19 September 1887 is die eerste Roosj Hasjana-diens in die Randse Klub gehou sodat daar genoeg plek sou wees vir die meer as 500 mense wat dit bygewoon het. Enkele maande ná sy stigting het die vereniging besluit om sy naam te verander na die Witwatersrandse Hebreeuse Gemeente, wat sy doelstellings as ’n godsdienstige organisasie beter gepas het. In Januarie 1888 het die gemeente twee erwe aan Presidentstraat gekoop met die doel om ’n sinagoge op te rig. Op 7 November daardie jaar het eerw. Mark L. Harris die hoeksteen gelê en kon bouwerk aan Johannesburg se eerste sinagoge begin.
Llangefni
Handel en onderwys
Llangefni was gasheer vir die Nasionale Eisteddfod in 1957 en 1983, en het in 1999 sy naam gegee aan die Eisteddfod wat by die nabygeleë dorpie Llanbedrgoch gehou is. Dit het ook die Urdd Eisteddfod (jeug Eisteddfod) in 2004 aangebied. Die dorp het ook 'n kollege, Coleg Menai (Llangefni-terrein).
Newport, Wallis
Middestad
Die hoofwinkelstrate van Newport se stadsentrum is voetgangersones met Highstraat en Commercialstraat wat die noord/suid-as vorm plus aangrensende paaie insluitend Newport Arcade, Market Arcade, Skinner Street, Bridge Street, Upper Dock Street, Market Street, Griffin Street, Corn Street, Cambrian Road, Hill Street en Llanarth Street.
Groot Sinagoge, Johannesburg
In Maart 1890 is daaglikse dienste ingestel in die sinagoge wat eenvoudig as die Presidentstraat-sinagoge bekendgestaan het. In in dié tyd het stormwolke oor die jong Joodse gemeenskap saamgepak en ’n skeuring ontstaan oor ’n aantal gemeenskapsake. Gevolglik het ’n aantal lede in Desember 1891 weggebreek en ’n nuwe gemeente gevorm, die Johannesburgse Hebreeuse Gemeente. Die Witwatersrandse Hebreeuse Gemeente het toe sy naam verander na Witwatersrandse Ou Hebreeuse Gemeente.
Newport, Wallis
Middestad
Die vyf strate van High, Commercial, Skinner en Bridge en Stow Hill konvergeer by Westgate Square en word algemeen beskou as die sentrale punt van die stad. Kingsway Winkelsentrum is 'n binnenshuise winkelsentrum. Die aangrensende £90 miljoen Friars Walk winkelsentrum wat in November 2015 geopen is, het die middestad baie bevoordeel; dit het 30 winkels, sowat 12 restaurante en 'n 8-skerm bioskoop. Newport Market is 'n Victoriaanse-era binnenshuise mark op twee verdiepings met afsetpunte vir produkte en algemene produkte.
Llangefni
Sport
Die plaaslike sokkerklub, Llangefni Town, is aan die einde van die 2006–07-seisoen bevorder tot die Walliese Premierliga, maar een seisoen later gerelegeer.